
讞讜诇讬谉 拽讻讟 注"讗 - 驻讬专讜砖 砖讟讬讬谞讝诇抓

讜注诇 讻讱 拽砖讛 诇讬, 讻讬爪讚 谞讟诪讗 讛讘砖专 讘讗讘专 讝讛, 讜讛专讬 诪拽讜诐 诪讙注讜 讟专诐 讞讬转讜讻讜, 谞住转专, 讜讟讜诪讗转 讘讬转 讛住转专讬诐 讛讬讗, 讜讻诇诇 讛讜讗 砖讟讜诪讗转 讘讬转 讛住转专讬诐 诇讗 诪讟诪讗!


讗诪专 诇讬讛 [诇讜] 专' 讝讬专讗 诇专' 讗住讬: 讗祝 诇讚讬讚讬 拽砖讬讗 [诇讬 注爪诪讬 讛讬讛 拽砖讛] 诇讬 讻讱, 讜砖讗讬诇转讬讛 [讜砖讗诇转讬 讗讜转讛] 诇专' 讗讘讗 讘专 诪诪诇, 讜讗诪专 诇讬 讘转砖讜讘讛 讻讬 讛讗 [讝讜] 讛讘专讬讬转讗 讻砖讬讟转 诪谞讬 [诪讬 讛讬讗]? 讻砖讬讟转 专' 诪讗讬专 讛讬讗, 砖讗诪专 讻讬 讟讜诪讗转 讘讬转 讛住转专讬诐 诪讟诪讗.


讗诪专 诇讬讛 [诇讜] 专' 讗住讬 诇专' 讝讬专讗: 讜诇讗讜 讝讬诪谞讬谉 住讙讬讗讬谉 [讜讛讗诐 诇讗 驻注诪讬诐 专讘讬诐] 讗诪专讛 专' 讗讘讗 讘专 诪诪诇 讗转 转讬专讜爪讜 讝讛 拽诪讗讬 [诇驻谞讬], 讜讗诪专讬 诇讬讛 [讜讗诪专转讬 诇讜] 砖讗讬谉 讝讛 诪转专抓 讗转 讚讘专讬 讛讘专讬讬转讗, 砖讛专讬 砖谞讬 诇讬讛 [砖讜谞讛 诇讜] 讛讚讬谉 讘讟讜诪讗转 讘讬转 讛住转专讬诐 诇专' 诪讗讬专 讘讬谉 讟讜诪讗讛 讚讘注讬讗 [砖爪专讬讻讛] 讛讻砖专 讻讚讬 砖转讞讜诇, 讜讻讙讜谉 讘诪拽专讛 砖讘讘专讬讬转讗, 砖讘砖注讛 砖讞转讱 讗转 讛讘砖专 诪谉 讛讗讘专, 注讚讬讬谉 诇讗 讛讜讻砖专 讛讘砖专.


讜讘讬谉 讟讜诪讗讛 讚诇讗 讘注讬讗 [砖讗讬谞讛 爪专讬讻讛] 讛讻砖专. 讗诪专 专讘讗 讘转诪讬讛讛 注诇 讚讘专讬 专' 讗住讬: 讜诪讗讬 拽讜砖讬讗 [讜诪讛 砖讗诇讛] 讛讬讗 讝讜? 讚诇诪讗 [砖诪讗] 讗祝 讘讘专讬讬转讗 讝讜 诪讚讜讘专 讘砖讛讜讻砖专 讛讘砖专 诇驻谞讬 砖谞讞转讱 讛讗讘专?


讗诪专 诇讬讛 [诇讜] 专讘讛 讘专 专讘 讞谞谉 诇专讘讗 讘讚讞讬讬转 讚讘专讬讜: 诇诪讛 诇讬 讛讻砖专 诇讘砖专 讛讝讛 砖谞讞转讱 诪谉 讛讗讘专 诪谉 讛讞讬, 讜讛专讬 讛讘砖专 讛讝讛 讘砖注讛 砖讛讬讛 诪讞讜讘专 诇讗讘专, 讛讬讛 诪讟诪讗 讟讜诪讗讛 讞诪讜专讛 诪转讜拽祝 讛讬讜转讜 讘讗讜转讜 讝诪谉 讗讙讘 [讗爪诇] 讗讘讬讜 (讻诇讜诪专, 讗讘专 诪谉 讛讞讬, 砖讛讘砖专 讛讬讛 讞诇拽 诪诪谞讜, 讜诇讗讞专 诪讻谉 驻专砖 诪讗转讜). 讜讘讗讜转讛 注转 讛讬转讛 讝讜 讟讜诪讗讛 讞诪讜专讛 讻讟讜诪讗转 谞讘讬诇讛 (讛诪讟诪讗转 讗讚诐 讜讻诇讬诐). 讜讚讬谉 讛讜讗 讘讛诇讻讜转 讟讜诪讗讛 讻讬 讻诇 砖住讜驻讜 诇讟诪讗 讟讜诪讗讛 讞诪讜专讛, 讛专讬讛讜 诪讟诪讗 注转讛 讟讜诪讗讛 拽诇讛 (讻讟讜诪讗转 讗讜讻诇讬诐) 讗祝 讘诇讗 砖讛讜讻砖专 讘谞转讬谞转 诪砖拽讛 注诇讬讜!


讗诪专 诇讬讛 [诇讜] 专讘讗 诇专讘讛 讘专 讞谞谉: 诇讗 谞讗诪专 讛讻诇诇 讛讝讛 讗诇讗 讻讗砖专 讛讟讜诪讗讛 讛讞诪讜专讛 讜讛讟讜诪讗讛 讛拽诇讛 砖转讬讛谉 诪讟诪讗讜转 讻"讗讜讻诇". 讜讗讜诇诐 诇驻谞讬谞讜 诪讚讜讘专 讻砖砖讬诪砖 讛讘砖专 讗转 讛讗讘专 专拽 注诇 诪谞转 砖讬讜讻诇 讛讗讘专 诇讛讬拽专讗 "讗讘专 诪谉 讛讞讬" (砖讛专讬 讗讬谉 讗讘专 谞拽专讗 讻谉 讗诇讗 讗诐 讻谉 讬砖 讘讜 讘砖专 讙讬讚讬诐 讜注爪诪讜转), 讜谞诪爪讗 讗讬驻讜讗 讻讬 讛讘砖专 讻诪注砖讛 注抓 砖讬诪砖 讗转 讛讗讘专, 讜诇讗 讻"讗讜讻诇". 讜讘诪拽专讛 砖讻讝讛 讗讬谉 讗谞讜 讗讜诪专讬诐 砖讝拽讜拽 讛讘砖专 诇讛讻砖专 讻讚讬 砖转讞讜诇 注诇讬讜 讟讜诪讗转 讗讜讻诇讬诐.


讗 诇诪注诇讛 讛讜讘讗讛 拽讘讬注转讜 砖诇 专讘讗 砖讻诇 讚讘专 诪讗讻诇 砖砖讬诪砖 讻"诪注砖讛 注抓" 讗转 讛讟讜诪讗讛 讛讞诪讜专讛, 谞讝拽拽 诇讛讻砖专 砖讬拽讘诇 讟讜诪讗讛 拽诇讛. 讜诪讘讬讗讬诐 注讜讚 注谞讬讬谞讬诐 讛诪讜住讘专讬诐 注诇 讬讚讬 拽讘讬注讛 讝讜. 砖讻谉 讗诪专 讗讘讬讬: 讛专讬 讗诪专讜 讞讻诪讬诐 讘讘专讬讬转讗 讻讬 讻讜驻转 (讙讜砖) 砖诇 砖讗讜专 砖讛转拽砖讛 讜注诪讚 讜讬讞讚讛 (讛讜注讬讚 讗讜转讛) 诇爪讜专讱 讬砖讬讘讛 注诇讬讛 鈥� 讘讻讱 讘讟诇讛 诪诇讛讬讞砖讘 注讜讚 讻"讞诪抓" 讛讗住讜专 讘讬诪讬 讛驻住讞, 讜诪讜转专 诇拽讬讬诪讛 讘转讜讱 讛讘讬转. 砖砖讜讘 讗讬谉 讝讛 "讗讜讻诇" 讗诇讗 讻诇讬 诪讜砖讘. 讗讻谉 诪注转讛 砖谞讞砖讘 讙讜砖 讛砖讗讜专 讻讻诇讬 诪讜砖讘, 讬砖 讘讜 讚讬谉 讟讜诪讗转 诪讚专住 (砖讗诐 讬砖讘 注诇讬讜 讛讝讘 鈥� 谞讟诪讗 讘讻讱).


讜讗讜诇诐 讟讜诪讗转讛 讝讜 讛讬讗 诇讗讜 讚讗讜专讬讬转讗 [讗讬谞讛 诪谉 讛转讜专讛], 讗诇讗 诪讚讘专讬 讞讻诪讬诐. 讜诪谞诪拽 讗讘讬讬 讗转 讚讘专讬讜: 讚讗讬 住诇拽讗 讚注转讱 讚讗讜专讬讬转讗 [砖讗诐 注讜诇讛 注诇 讚注转讱 诇讜诪专 砖讟讜诪讗讛 讝讜 讛讬讗 诪谉 讛转讜专讛], 诪注转讛 诪爪讬谞讜 [诪讜爪讗讬诐 讗谞讜] 诇讗讜讻诇讬谉 砖讬砖 讗讜驻谉 砖讘讜 讛诐 诪讟诪讗讬谉 讟讜诪讗讛 讞诪讜专讛 (讻讗讘 讛讟讜诪讗讛), 讜讛专讬 讗诪专讜 讞讻诪讬诐 讻讬 诇讗 谞讗诪专 讚讬谉 讛讻砖专 讗诇讗 讘讚讘专讬 讗讜讻诇, 讜诪砖讜诐 砖讛讗讜讻诇 诇注讜诇诐 讗讬谞讜 讘讗 诇讻诇诇 讟讜诪讗讛 讞诪讜专讛. 讜诪注转讛 谞诪爪讗 砖讙诐 讗讜讻诇 (砖讞讬砖讘 注诇讬讜 诇讬砖讬讘讛) 讘讗 诇讬讚讬 讟讜诪讗讛 讞诪讜专讛. 诇讻讱 爪专讬讱 诇讜诪专 砖讟讜诪讗讛 讝讜 讛讬讗 诪讚讘专讬 讞讻诪讬诐, 讜诇讗 诪讚讬谉 转讜专讛. 讜讗讜诇诐 注转讛, 注诐 拽讘讬注转讜 砖诇 专讘讗, 讬砖 诇讚讞讜转 讗转 讚讘专讬 讗讘讬讬: 讗讻谉 讟讜诪讗转 讙讜砖 讛砖讗讜专 砖讬讜讞讚 诇讬砖讬讘讛 讛讬讗 诪谉 讛转讜专讛, 讜讗讜诇诐 讻砖砖讬诪砖 讙讜砖 讛砖讗讜专 讛讝讛 讻讚讬 诇拽讘诇 讟讜诪讗转 诪讚专住 诪谉 讛转讜专讛 鈥�/b> 诇讗 讻"讗讜讻诇" 砖讬诪砖, 讗诇讗 讻诪注砖讛 注抓 讛讜讗 砖讬诪砖, 诇爪讜专讱 讛讬砖讬讘讛 注诇讬讜.


讘 讻讬讜爪讗 讘讚讘专 讗诪专 讗讘讬讬, 讛专讬 讗诪专讜 讞讻诪讬诐 讘诪住讻转谞讜 (诇注讬诇 讬讙,讘) 砖转拽专讜讘转 (讛讚讘专讬诐 讛讘讗讬诐 讻拽专讘谉) 诇注讘讜讚讛 讝专讛 砖诇 讗讜讻诇讬谉 讛专讬讛诐 诪讟诪讗讬谉 讘讗讜讛诇 讻讟讜诪讗转 讛诪转. 讜讗祝 讘讝讜 讬砖 诇讜诪专 讻讬 讟讜诪讗转讛 讛讬讗 诇讗讜 讚讗讜专讬讬转讗 [讗讬谞讛 诪谉 讛转讜专讛], 讗诇讗 诪讙讝讬专转 讞讻诪讬诐 讛讬讗. 讜诪谞诪拽 讗讘讬讬 讗转 讚讘专讬讜: 讚讗讬 住诇拽讗 讚注转讱 讚讗讜专讬讬转讗 [砖讗诐 注讜诇讛 注诇 讚注转讱 诇讜诪专 砖讟讜诪讗讛 讝讜 讛讬讗 诪谉 讛转讜专讛], 诪注转讛 诪爪讬谞讜 [诪讜爪讗讬诐 讗谞讜] 诇讗讜讻诇讬谉 砖讬砖 讗讜驻谉 砖讘讜 讛诐 诪讟诪讗讬谉 讟讜诪讗讛 讞诪讜专讛 (讻讗讘 讛讟讜诪讗讛)! 讜讚讜讞讬诐: 讗祝 讻讗谉 讬砖 诇讜诪专 砖讟讜诪讗转 转拽专讜讘转 注讘讜讚讛 讝专讛 砖诇 讗讜讻诇讬谉 讛讬讗 讗讻谉 诪谉 讛转讜专讛, 讜讗讜诇诐 讻砖砖讬诪砖 讚讘专 诪讗讻诇 讝讛 讻转拽专讜讘转 注讘讜讚讛 讝专讛 鈥�/b> 诇讗 讻讗讜讻诇 砖讬诪砖, 讗诇讗 讻诪注砖讛 注抓 讛讜讗 砖讬诪砖 讗转 讛注讘讜讚讛 讝专讛.


讙 讻讬讜爪讗 讘讚讘专 讗诪专 讗讘讬讬, 讛专讬 讗诪专讜 讞讻诪讬诐 讻讬 讞讘讜专讬 讗讜讻诇讬谉 (讚讘专讬 诪讗讻诇 砖诪讞讜讘专讬诐 诇讻诇讬诐, 讻讘爪拽 讛谞诪爪讗 讘住讚拽讬讜 砖诇 讛讻诇讬, 讜诪砖诪砖 讘讻讱 讗转 讛讻诇讬, 讜诪注讜谞讬谉 讛讘注诇讬诐 砖讬砖讗专 砖诐 讞诪抓 讝讛 讘砖讬诪讜砖讜 讗转 讛讻诇讬 鈥� 讻讻诇讬诐 讚诪讜 [谞讞砖讘讬诐], 讜诇驻讬讻讱, 讗诐 谞讙注 讻讝讬转 诪谉 讛诪转 讘讛诐, 讛专讬讛诐 谞讟诪讗讬诐 讻"讗讘 讛讟讜诪讗讛" 讻讻诇 讻诇讬, 讜讞讜讝专讬诐 讜诪讟诪讗讬诐 讻讟讜诪讗讛 讞诪讜专讛, 讗讚诐 讜讻诇讬诐. 讗祝 讘讝讜 讬砖 诇讜诪专 讻讬 讟讜诪讗转谉 讛讬讗 诇讗讜 讚讗讜专讬讬转讗 [讗讬谞讛 诪谉 讛转讜专讛], 讗诇讗 诪讙讝讬专转 讞讻诪讬诐 讛讬讗. 讜诪谞诪拽 讗讘讬讬 讗转 讚讘专讬讜: 讚讗讬 住诇拽讗 讚注转讱 讚讗讜专讬讬转讗 [砖讗诐 注讜诇讛 注诇 讚注转讱 诇讜诪专 砖讟讜诪讗讛 讝讜 讛讬讗 诪谉 讛转讜专讛], 诪注转讛 诪爪讬谞讜 [诪讜爪讗讬诐 讗谞讜] 诇讗讜讻诇 砖讬砖 讗讜驻谉 砖讘讜 讛讜讗 诪讟诪讗 讟讜诪讗讛 讞诪讜专讛 (讻讗讘 讛讟讜诪讗讛)! 讜讚讜讞讬诐: 讗祝 讻讗谉 讬砖 诇讜诪专 砖讟讜诪讗转 讞讘讜专讬 讛讗讜讻诇讬诐 讛讬讗 讗讻谉 诪谉 讛转讜专讛, 讜讗讜诇诐 讻砖砖讬诪砖 讚讘专 诪讗讻诇 讝讛 讻讞讬讘讜专讬 讛讻诇讬 鈥�/b> 诇讗 讻讗讜讻诇 砖讬诪砖, 讗诇讗 讻诪注砖讛 注抓 砖讬诪砖 讗转 讛讻诇讬.


讚 讜诪讘讬讗讬诐 注讜讚 讻讬讜爪讗 讘讝讛, 诪讛 砖讗诪专 诇讬讛 [诇讜] 专讘 驻驻讗 诇专讘讗: 讛讗 讚转谞讬讗 [讝讜 砖砖谞讬谞讜 讘讘专讬讬转讗] 讻讬 讞诇讘 谞讘诇讛 讛讘讗 诪谉 讛讘讛诪讛 讛讟讛讜专讛, 讘讻驻专讬诐 注诇 诪谞转 砖讬拽讘诇 讟讜诪讗转 讗讜讻诇讬诐 讛专讬讛讜 爪专讬讱 讙诐 诪讞砖讘讛 砖诇 讛讘注诇讬诐 砖讬讬讗讻诇 讛讞诇讘 (注诇 讬讚讬 讙讜讬, 讜讘讻讱 讛专讬讛讜 诪讜讙讚专 讻讗讜讻诇), 讜讛专讬讛讜 爪专讬讱 讙诐 讛讻砖专 讘诪转谉 讗讞讚 讛诪砖拽讬诐 讛诪讻砖讬专讬诐 注诇讬讜. 讜注诇 讻讱 讗诪专 专讘 驻驻讗 讻讬 讞诇讘 讛讻诇讬讛 讟讜诪讗转讜 讗讙讘 讻讜诇讬讗 [讗爪诇 讛讻诇讬讛] 讛讬讗 诇讗讜 讚讗讜专讬讬转讗 [讗讬谞讛 诪谉 讛转讜专讛], 讗诇讗 诪讙讝讬专转 讞讻诪讬诐 讛讬讗. 讜诪谞诪拽 专讘 驻驻讗 讗转 讚讘专讬讜: 讚讗讬 住诇拽讗 讚注转讱 讚讗讜专讬讬转讗 [砖讗诐 注讜诇讛 注诇 讚注转讱 诇讜诪专 砖讟讜诪讗讛 讝讜 讛讬讗 诪谉 讛转讜专讛], 诪注转讛 诪爪讬谞讜 [诪讜爪讗讬诐 讗谞讜] 诇讗讜讻诇 砖讬砖 讗讜驻谉 砖讘讜 讛讜讗 诪讟诪讗 讟讜诪讗讛 讞诪讜专讛 (讻讗讘 讛讟讜诪讗讛)!


 讜讚讜讞讬诐: 讗祝 讻讗谉 讬砖 诇讜诪专 砖讟讜诪讗转 讞诇讘 讛谞讘讬诇讛 讘讻驻专讬诐 讛讬讗 讗讻谉 诪谉 讛转讜专讛, 讜讗讜诇诐  讻砖砖讬诪砖 讛讞诇讘 讗转 讛讻诇讬讛, 砖讬诪讜砖 讝讛 砖讘讙诇诇讜 讛讜讗 诪讟诪讗 鈥�/b> 诇讗 讻讗讜讻诇 讛讜讗 砖讬诪砖, 讗诇讗 讻诪注砖讛 注抓 讛讜讗 砖讬诪砖 讗转 讛讻诇讬, 讜讻讗讬诇讜 讛讬讛 讝讛 注爪诐 讛砖讜诪专 注诇 讛讻诇讬讛.


讛 讜诪讘讬讗讬诐 注讜讚 讻讬讜爪讗 讘讝讛, 诪讛 砖讗诪专 专讘 诪转谞讛, 讛专讬 讗诪专讜 讞讻诪讬诐 讻讬 讘讬转 砖住讻讻讜 讘讝专注讬诐 (爪诪讞讬诐 砖讜谞讬诐), 砖讛砖转诪砖 讘讛诐 讻转拽专讛 诇讘讬转讜, 讗诐 讛讬转讛 讘讗讜转诐 爪诪讞讬诐 讟讜诪讗转 讗讜讻诇讬诐 鈥� 讟讛专讜 讘住讬讻讜讻诐 诪讬讚讬 讟讜诪讗转诐. 砖讻谉 砖讜讘 讗讬谉 讛诐 讘讻诇诇 讗讜讻诇 讗诇讗 讻讞诇拽 诪谉 讛讘讬转. 讜诇讻讱 讗诐 转驻专讞 爪专注转 讘讗讜转讜 讘讬转 鈥� 讻诇 讛讘讬转 讟诪讗, 注诇 讻转诇讬讜 讜讗讛诇讜. 讜注诇 讻讱 讗诪专 专讘 诪转谞讛 讻讬 讟讜诪讗转讜 讝讜 讛讬讗 诇讗讜 讚讗讜专讬讬转讗 [讗讬谞讛 诪谉 讛转讜专讛], 讜诪谞诪拽 专讘 诪转谞讛 讗转 讚讘专讬讜: 讚讗讬 住诇拽讗 讚注转讱 讚讗讜专讬讬转讗 [砖讗诐 注讜诇讛 注诇 讚注转讱 诇讜诪专 砖讟讜诪讗讛 讝讜 讛讬讗 诪谉 讛转讜专讛], 诪注转讛 诪爪讬谞讜 [诪讜爪讗讬诐 讗谞讜] 诇讝专注讬诐 砖讬砖 讗讜驻谉 砖讘讜 讛讜讗 诪讟诪讗 讟讜诪讗讛 讞诪讜专讛 (讻讗讘 讛讟讜诪讗讛)! 讜讚讜讞讬诐: 讗祝 讻讗谉 讬砖 诇讜诪专 砖讟讜诪讗转 讛讝专注讬诐 砖住讜讻讻讜 讛讬讗 讗讻谉 诪谉 讛转讜专讛, 讜讗讜诇诐 讻砖砖讬诪砖 讛讝专注 讗转 讛讘讬转 讻转拽专讛 鈥�/b> 诇讗 讻讗讜讻诇 讛讜讗 砖讬诪砖, 讗诇讗 讻诪注砖讛 注抓 砖讬诪砖 讗转 讛讘讬转.


讜 讜砖讘讬诐 诇讛住讘专 诪砖谞转谞讜, 砖砖谞讬谞讜 讘讛 砖讗诐 诪转讛 讛讘讛诪讛, 谞讞砖讘讬诐 讛讘砖专 讜讛讗讘专 讛诪讚讜诇讚诇讬诐 讻讗讬诇讜 谞驻诇讜 诪诪谞讛 讘讞讬讬讛, 讜讗讬谉 讛诐 谞注砖讬诐 谞讘讬诇讛 注诐 诪讜转讛 砖诇 讛讘讛诪讛. 讜诇讻讱 讛讘砖专 讛诪讚讜诇讚诇 爪专讬讱 讛讻砖专 讻讚讬 诇拽讘诇 讟讜诪讗讛 (砖讛专讬 讚讬谞讜 讻讘砖专 诪谉 讛讞讬, 砖讟讛讜专 讛讜讗), 讜讗讬诇讜 讛讗讘专 讛诪讚讜诇讚诇 诪讟诪讗 诪砖讜诐 讗讘专 诪谉 讛讞讬, 讜讗讬谞讜 诪讟诪讗 诪砖讜诐 讗讘专 谞讘讬诇讛. 讗诇讛 讛诐 讚讘专讬 专' 诪讗讬专, 讜讗讬诇讜 专' 砖诪注讜谉 诪讟讛专. 讜谞专讗讬诐 讚讘专讬 专' 砖诪注讜谉 讻诪讜住讘讬诐 注诇 诪讛 砖讗诪专 专' 诪讗讬专 讘诪转讛 讛讘讛诪讛, 砖讘谞讬讙讜讚 诇专' 诪讗讬专 讛诪讟诪讗 讗转 讛讗讘专 讟讜诪讗讛 讞诪讜专讛, 专' 砖诪注讜谉 诪讟讛专 讗转 讛讗讘专 诪讟讜诪讗讛 讞诪讜专讛 讝讜.


 讜砖讜讗诇讬诐:  诪讛 谞驻砖讱 [诪讛 专爪讜谞讱] 诇讜诪专 讘讛住讘专 砖讬讟转讜 砖诇 专' 砖诪注讜谉? 讗讬 [讗诐] 讗转讛 讗讜诪专 砖讟注诪讜 讛讜讗 诪砖讜诐 砖讛诪讬转讛 砖诇 讛讘讛诪讛 注讜砖讛 谞讬驻讜诇 (诪讞砖讬讘讛 讗转 讛讗讘专 讻讗讬诇讜 讛讜讗 谞驻诇 诪诪谞讛 拽讜讚诐 诇诪讜转讛) 鈥� 诇讬讟诪讗 [砖讬讟诪讗] 讛讗讘专 诪砖讜诐 讗讘专 诪谉 讛讞讬, 讜讻讚讬谞讜 砖诇 讻诇 讗讘专 讛驻讜专砖 诪谉 讛讘讛诪讛 讘讞讬讬讛! 讜讗讬 [讗诐] 转讗诪专 讘讟注诪讜 砖诇 专' 砖诪注讜谉 砖讗讬谉 诪讬转讛 注讜砖讛 谞讬驻讜诇, 讜讝讜 讛住讬讘讛 诪讚讜注 讗讬谉 讛讗讘专 诪讟诪讗 诪砖讜诐 讗讘专 诪谉 讛讞讬, 讜诪砖讜诐 砖讛专讬讛讜 讻讞诇拽 诪讙讜祝 讛讘讛诪讛 鈥� 诪注转讛 诇讬讟诪讗 [砖讬讟诪讗] 诪砖讜诐 讗讘专 诪谉 讛谞讘诇讛! 讜讻讬爪讚 诇讚注转 专' 砖诪注讜谉 讛讜讗 讟讛讜专 诇讙诪专讬?


 讜诪砖讬讘讬诐: 讗讬谉 讚讘专讬 专' 砖诪注讜谉 诪讜住讘讬诐 注诇 住讜祝 诪砖谞转谞讜, 讘讝诪谉 砖诪转讛 讛讘讛诪讛, 讗诇讗  专' 砖诪注讜谉 讗专讬砖讗 拽讗讬 [注诇 专讗砖讛 砖诇 讛诪砖谞讛 注讜诪讚, 诪转讬讬讞住], 砖讻谉 砖谞讬谞讜 讘讛 讘讚讬谞诐 砖诇 讛讗讘专 讜讛讘砖专 讛诪讚讜诇讚诇讬谉 讘讘讛诪讛 鈥� 诪讟诪讗 讟讜诪讗转 讗讜讻诇讬谉 讘诪拽讜诪谉 讜爪专讬讻讬谉 讛讻砖专, 讜注诇 讝讛 砖讜谞讬诐 讗谞讜 讘住讜祝 讛诪砖谞讛 讻讬 专' 砖诪注讜谉 诪讟讛专 诪讟讜诪讗转 讗讜讻诇讬诐.


 讜讘讛住讘专 砖讬讟转讜 砖诇 专' 砖诪注讜谉, 讗诪专 专' 讗住讬, 讗诪专 专' 讬讜讞谞谉: 诪讗讬 讟注诪讗 [诪讛 讛讟注诐, 诪拽讜专 讚注转讜] 砖诇 专' 砖诪注讜谉? 砖讻谉 讗诪专 拽专讗 [讛讻转讜讘] 讘驻专砖转 讟讜诪讗转 讛讗讜讻诇讬诐 "诪讻诇 讛讗讜讻诇 讗砖专 讬讗讻诇 讗砖专 讬讘讜讗 注诇讬讜 诪讬诐 讬讟诪讗" (讜讬拽专讗 讬讗,诇讚) 鈥� 讘讗 讻驻诇 讛诇砖讜谉 ("讛讗讜讻诇 讗砖专 讬讗讻诇") 诇诇诪讚谞讜 讻讬 专拽 讗讜讻诇 砖讗转讛 讬讻讜诇 诇讛讗讻讬诇讜 讘讛讬转专 诇讗讞专讬诐, 讗祝 诇讙讜讬诐 鈥� 讛讜讗 讝讛 讛拽专讜讬 (讛谞拽专讗, 讛谞讞砖讘) 讗讜讻诇 诇注谞讬谉 拽讘诇转 讟讜诪讗转 讗讜讻诇讬诐. 讗讘诇 讗讜讻诇 砖讗讬 (砖讗讬谉) 讗转讛 讬讻讜诇 诇讛讗讻讬诇讜

